Ողջունելով ներկաներին՝ նախարարը մասնավորապես նշել է, որ առողջապահության ոլորտում առաջնահերթություն է համարում առողջության պահպանումը, կանխարգելումը, ապա նոր բուժումը: Անդրադառնալով ոլորտում առկա ընթացիկ ֆինանսական խնդիրների լուծմանը՝ Արսեն Թորոսյանը կարևորել է համայնքում գործող բուժհաստատություններին համայնքային բյուջեից համապատասխան գումար հատկացնելը: Նա նաև անդրադարձել է ոլորտի ապաքաղաքականացմանը՝ նշելով, որ իր կողմից համակարգի աշխատակիցների նկատմամբ քաղաքական գործընթացներում ակտիվություն դրսևորելուն ուղղված որևէ ճնշում չի լինելու: